L 201/6 Jurnalul Oficial al Uniunii Europene 2.8.2007 REGULAMENTUL (CE) NR. 921/2007 AL COMISIEI din 1 august 2007 de derogare de la Regulamentul (CE) nr. 1535/2003, pentru campania 2007/2008, în ceea ce privește termenul limită de semnare a contractelor pentru tomate destinate prelucrării în Bulgaria și România COMISIA COMUNITĂȚILOR EUROPENE, având în vedere Tratatul de aderare a Republicii Bulgaria şi a României, având în vedere Actul de aderare a Republicii Bulgaria şi a României, în special articolul 41 primul paragraf, întrucât: (1) Este necesar să se ia măsuri tranzitorii pentru a permite producătorilor și prelucrătorilor din Bulgaria şi România să beneficieze de dispozițiile Regulamentului (CE) nr. 2201/96 al Consiliului din 28 octombrie 1996 privind organizarea comună a piețelor în sectorul produselor prelucrate pe bază de fructe şi legume (!). (2)  În temeiul Regulamentului (CE) nr. 1535/2003 al Comisiei din 29 august 2003 privind normele de aplicare a Regulamentului (CE) nr. 2201/96 al Consiliului în ceea ce privește sistemul de ajutor în sectorul produselor prelucrate pe bază de fructe şi legume (2), în cazul tomatelor trebuie semnate contracte, înainte de 15 februarie, între prelucrătorii autorizați de către autoritățile competente şși organizațiile de producători recunoscute sau autorizate în prealabil. Trebuie să se facă derogări de la calendarul pentru semnarea contractelor, stabilit de Regulamentul (CE) nr. 1535/2003, numai în cazul campaniei de comercializare 2007/2008. În caz contrar, în special în cazul tomatelor, părțile interesate nu sunt în măsură să participe la sistemul de ajutor prevăzut de Regulamentul (CE) nr. 2201/96 pe parcursul campaniei de comercializare în curs. (3) Măsurile prevăzute în prezentul regulament sunt conforme cu avizul Comitetului de gestionare a fructelor și a legumelor prelucrate, ADOPTĂ PREZENTUL REGULAMENT: Articolul 1 Prin derogare de la articolul 6 alineatul (1) litera (a) din Regu- lamentul (CE) nr. 1535/2003, în cazul tomatelor, numai pentru Bulgaria şi România şi pe parcursul campaniei de comercializare 2007/2008, contractele dintre organizațiile de producători în sensul articolului 1 alineatul (1) litera (a) din respectivul regu- lament şi prelucrătorii autorizați pot fi semnate cel mai târziu până la 31 iulie 2007 și cu cel puțin zece zile înainte de livrările contractate. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 1 august 2007. () JO L 297, 21.11.1996, p. 29. Regulament, astfel cum a fost modificat ultima dată prin Actul privind condiţiile de aderare a Republicii Bulgaria și a României și adaptările tratatelor pe care se întemeiază Uniunea Europeană (JO L 157, 21.6.2005, p. 203). (?) JO L 218, 30.8.2003, p. 14. Regulament, astfel cum a fost modificat ultima dată prin Regulamentul (CE) nr. 1663/2005 (O L 267, 12.10.2005, p. 22). Pentru Comisie Mariann FISCHER BOEL Membru al Comisiei